b'\n_START_ARTICLE_\nColeocephalocereus\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nKasvit ovat enemm\xc3\xa4n tai v\xc3\xa4hemm\xc3\xa4n pystykasvuisia tai maanmy\xc3\xb6t\xc3\xa4isi\xc3\xa4, toisinaan tyvest\xc3\xa4 haarovia. Varret voivat saavuttaa viiden metrin pituuden ja uurteita niiss\xc3\xa4 on 6\xe2\x80\x9335. Piikkiryhm\xc3\xa4t (areolit) sijaitsevat tiiviisti ryhmittynein\xc3\xa4. Piikit ovat hentoja tai vahvoja, neulamaisia, v\xc3\xa4rilt\xc3\xa4\xc3\xa4n vaihtelevia ja jopa 45 cm pitki\xc3\xa4. _NEWLINE_Kukat kehittyv\xc3\xa4t kefalioihin, jotka sijaitsevat varren k\xc3\xa4rjess\xc3\xa4 tai sivulla ja ovat vajonneet varteen. Niiss\xc3\xa4 on vaaleaa villamaista karvaa ja pitki\xc3\xa4, tukevia sukasia. Kukat ovat putkimaisia, kellomaisia tai suppilomaisia, pituudeltaan 2\xe2\x80\x938 cm. Kukan tyvi on paljas tai harvasuomuinen. Hedelm\xc3\xa4 on marjamainen, muodoltaan pallomainen tai nuijamainen, sile\xc3\xa4pintainen ja v\xc3\xa4rilt\xc3\xa4\xc3\xa4n punainen tai purppurainen. Se avautuu tyvelt\xc3\xa4\xc3\xa4n rei\xe2\x80\x99ill\xc3\xa4. Siemenet ovat pallomaisia tai p\xc3\xa4\xc3\xa4ryn\xc3\xa4n muotoisia, mustia ja nystyisi\xc3\xa4.\n_START_SECTION_\nLevinneisyys\n_START_PARAGRAPH_\nSuku kasvaa Brasiliassa, tarkemmin sanottuna S\xc3\xa3o Paulossa, Rio de Janeirossa, Espirito Santossa, Bahiassa ja Minas Geraisissa.\n_START_SECTION_\nK\xc3\xa4ytt\xc3\xb6\n_START_PARAGRAPH_\nJoskus ainakin lajia C. goebelianus on kaupan huonekasviksi (oma havaintoni).'